Rodrigo Palacio

Rodrigo Sebastián Palacio (s. 5. helmikuuta 1982 Bahía Blanca, Argentiina) on argentiinalainen jalkapalloilija, pelipaikaltaan hyökkääjä.

Palacio on edustanut kotimaassaan Huracán de Tres Arroyosia, Banfieldia ja Boca Juniorsia. Hän siirtyi vuonna 2009 Italiaan ja on siellä edustanut Genoaa, Internazionalea ja elokuusta 2017 alkaen Bolognaa. Hän on pelannut Serie A:ssa yli 300 ottelua ja tehnyt yli 80 maalia.

Palacio on pelannut Argentiinan maajoukkueessa 27 maaottelua ja tehnyt niissä kolme maalia. Hän kuului Argentiinan joukkueeseen vuoden 2006 MM-kilpailuissa, joissa hän pääsi kentälle vain ensimmäisessä alkulohko-ottelussa vaihtopelaajana, ja vuoden 2014 MM-kilpailuissa, joissa hän tuli vaihtopelaajana kentälle yhdessä alkulohko-ottelussa ja kaikissa neljässä pudotuspelissä ja joissa Argentiina saavutti hopeaa.

Lähteet 

Argentiinalaiset jalkapalloilijat
Vuonna 1982 syntyneet
Elävät henkilöt